stanford-oval/wikipedia huggingface dataset:
ดาเมจ คอนโทรล

| Damage CTRL |
| --- | --- |
Damage CTRL (จากซ้ายไปขวา: Dakota Kai, Bayley และ Iyo Sky)
กลุ่ม
สมาชิก: Dakota Kai Iyo Sky Kairi Sane Asuka
ส่วนสูง: Dakota Kai: 5 ฟุต 6 นิ้ว (1.68 เมตร) Iyo Sky: 5 ฟุต 1 1⁄2 นิ้ว (1.56 เมตร) Kairi Sane: 5 ฟุต 2 1⁄2 นิ้ว (1.59 เมตร) Asuka: 5 ฟุต 3 นิ้ว (1.60 เมตร)
น้ำหนัก รวม: 371 lb (168 kg)
อดีต สมาชิก: Bayley (หัวหน้า)
เปิดตัว: July 30, 2022
ช่วงที่ ปรากฏตัว: 2022–present
ดาเมจ คอนโทรล (เต็ม Damage Control; ย่อ Damage CTRL) เป็นกลุ่มมวยปล้ำอาชีพหญิงฝ่ายอธรรมของ WWE ที่ประกอบด้วยหัวหน้า เบย์ลีย์, ดาโคตา ไค, อิโยะ สกาย, อาซูกะ และ ไคริ เซน
ผลงาน

Slam Wrestling Awards
Best WWE Tag Team Female (2022)
WWE
WWE Women's Championship (1 time) – Iyo Sky
WWE Women's Tag Team Championship (3 times) – Dakota Kai and Iyo Sky (2), Asuka and Kairi Sane (1)
Women's Money in the Bank (2023) – Iyo Sky
Women's Royal Rumble (2024) – Bayley
แหล่งข้อมูลอื่น

Bayley ที่ WWE.com
Dakota Kai ที่ WWE.com
Iyo Sky ที่ WWE.com
| ด ค กรายชื่อบุคลากรของดับเบิลยูดับเบิลยูอี |
| --- | --- |
รอว์:  เอเจ สไตลส์  อากิระ โทซาวะ  อัลบา ไฟร์  อาซูกะ  ออสติน เธียรี  เบย์ลีย์  เบกกี ลินช์  บรอน เบรกเกอร์  บรอนสัน รีด  การ์ลิโต  แชด เกเบิล  ซีเอ็มพังก์  ดาโคตา ไค  ดอมินิก มิสเตริโอ  ดราก้อน ลี  ฟินน์ บาเลอร์  เกรย์สัน วอลเลอร์  กุนเธอร์  อิลยา ดรากูนอฟ  อิโยะ สกาย  เจดี แม็กโดนาจ์  เจย์ อูโซ  ไคริ เซน  คาร์เรียน ครอส  คีอานา เจมส์  โคฟี คิงส์ตัน  ลิฟ มอร์แกน  โลแกน พอล  ไลรา วัลคีเรีย  นาตาเลีย  โอทิส  เพนตา  พีต ดันน์  อาร์-ทรูธ  ราเคล รอดริเกซ  เรย์ มิสเตริโอ  รีอา ริปลีย์  แซมี เซย์น  สการ์เลตต์  เซธ รอลลินส์  เชย์นา เบสซเลอร์  เชมัส  ไทเลอร์ เบท  วัลฮัลลา  เซเวียร์ วูดส์  โซอี สตาร์ก 
สแมคดาวน์:  อเล็กซ์ เชลลีย์  อเล็กซา บลิส  อันดราเด  อังเฆล การ์ซา  อะพอลโล ครูวส์  บี-แฟบ  บิแอนกา บีแลร์  บรอน สโตรว์แมน  แคนดิซ เลอเรย์  คาร์เมโล เฮย์ส  ชาร์ลอตต์ แฟลร์  เชลซี กรีน  คริส เซบิน  โคดี โรดส์  แดเมียน พรีสต์  เดกซ์เตอร์ ลูมิส  ดรูว์ แม็กอินไทร์  เอริก โรแวน  อุมเบร์โต การ์ริโย  เจคอบ ฟาตู  เจด คาร์กิลล์  จิมมี อูโซ  โจ เกซี  จอห์นนี การ์กาโน  คาตานะ แชนซ์  เคย์เดน คาร์เตอร์  เควิน โอเวนส์  แอลเอ ไนท์  มิชิน  เนโอมี  ไนอา แจ็กซ์  นิกกี ครอส  พอล เฮย์แมน  ไพเพอร์ นิเวน  แรนดี ออร์ตัน  โรแมน เรนส์  ซานโตส เอสโกบาร์  ชินซูเกะ นากามูระ  โซโล ซิโกอา  ทามะ ท็องกา  เดอะมิซ  ทิฟฟานี สตราตตัน  ทอมมาโซ แชมปา  ท็องกา โลอา  อังเคิล ฮาวดี  เซลินา เวกา 
เอ็นเอกซ์ที:  แอ็กเซียม  ชาร์ลี เดมป์ซีย์  คอรา เจด  อีธาน เพจ  แฟลลอน เฮนลีย์  จูเลีย  จอร์ดีนน์ เกรซ  เคลานี จอร์แดน  เล็กซิส คิง  นาธาน เฟรเซอร์  โนแอม ดาร์  โอบา เฟมี  ริกกี สตากส์  ริดจ์ ฮอลแลนด์  ร็อกแซนน์ เปเรซ  ชอว์น สเปียส์  ชอร์ตซี  สเตฟานี วาเกร์  โทนี ดี'แองเจโล  ทริก วิลเลียมส์  เวส ลี 
กลุ่มและทีม:  เอ-ทาวน์ ดาวน์ อันเดอร์  อัลฟาอะคาเดมี  เดอะบลัดไลน์  ครีดบรอเธอส์  ดาเมจ คอนโทรล  ดีไอวาย  กัลลัส  อิมพีเรียม  เดอะ จัดจ์เมนท์ เดย์  ลาติโนเวิลด์ออร์เดอร์  เลกาโดเดลฟันตัสมา  มอเตอร์ซิตีแมชชีนกันส์  เดอะนิวเดย์  เพรตตี เดดลี  เดอะสตรีตพรอฟิตส์  เดอะวอร์เรเดอส์ 
บทบาทอื่น:  อดัม เพียร์ซ  บ็อบบี รู้ด  บูเกอร์ ที  ไบรอน แซกซ์ตัน  คอรีย์ เกรฟส์  จอห์น โคน  เมโกะ ซาโตมูระ  ไมเคิล โคล  นิก อัลดิส  แพต แม็กอาฟี  ชอว์น ไมเคิลส์  เดอะร็อก  ไทตัส โอนีล  ทริปเปิลเอช  เวด บาร์เร็ตต์  วิลเลียม รีกัล 
ฟรีเอเย่นต์:  แอลีสเตอร์ แบล็ก  บิ๊กอี  บร็อก เลสเนอร์  คาร์เมลลา  โอมอส 
| ด ค กรายชื่อแชมป์แท็กทีมหญิง WWE |
| --- | --- |
ยุค2010:  เบย์ลีย์ & ซาชา แบงส์  ดิไอคอนิคส์ (บิลลี เคย์ & เพย์ตัน รอยซ์)  อเล็กซา บลิส & นิกกี ครอส  The Kabuki Warriors (อาซูกะ & ไคริ เซน) 
ยุค2020:  ไนอา แจ็กซ์ & เชย์นา เบสซเลอร์  อาซูกะ & ชาร์ลอตต์ แฟลร์  นาตาเลีย & ทามีนา  นิกกี ครอส & รีอา ริปลีย์  คาร์เมลลา & เซลินา เวกา  ซาชา แบงส์ & เนโอมี  อาลียาห์ & ราเคล รอดริเกซ  ดาเมจ คอนโทรล (ดาโคตา ไค & อิโยะ สกาย)  อเล็กซา บลิส & อาซูกะ  เบกกี ลินช์ & ลิตา  ลิฟ มอร์แกน & ราเคล รอดริเกซ  รอนดา ราวซีย์ & เชย์นา เบสซเลอร์  เชลซี กรีน & ซอนยา เดวิลล์/ไพเพอร์ นิเวน  เคย์เดน คาร์เตอร์ & คาตานะ แชนซ์  บิแอนกา บีแลร์ & เจด คาร์กิลล์  อัลบา ไฟร์ & ไอลา ดอว์น  บิแอนกา บีแลร์ & เนโอมี (ปัจจุบัน)
นิธิ เอียวศรีวงศ์

| นิธิ เอียวศรีวงศ์ ม> ป.ช., ม.ว.ม., จ.ภ. |
| --- | --- |
นิธิ ใน พ.ศ. 2563
เกิด: 23 พฤษภาคม พ.ศ. 2483 กรุงเทพมหานคร ประเทศไทย
เสียชีวิต: 7 สิงหาคม พ.ศ. 2566 (83 ปี) โรงพยาบาลมหาราชนครเชียงใหม่ จังหวัดเชียงใหม่ ประเทศไทย
สัญชาติ: ไทย
ศิษย์เก่า: โรงเรียนอัสสัมชัญศรีราชา จุฬาลงกรณ์มหาวิทยาลัย   มหาวิทยาลัยมิชิแกน
อาชีพ: ศาสตราจารย์ประวัติศาสตร์ คณะมนุษยศาสตร์ มหาวิทยาลัยเชียงใหม่  
มีชื่อเสียงจาก: นักประวัติศาสตร์, ผู้ได้รับรางวัลรางวัลศรีบูรพา
นิธิ เอียวศรีวงศ์ (23 พฤษภาคม พ.ศ. 2483 – 7 สิงหาคม พ.ศ. 2566) เป็นนักคิด นักเขียน และศาสตราจารย์ด้านประวัติศาสตร์ชาวไทย ได้รับรางวัลนักวิจัยดีเด่นจากสภาวิจัยแห่งชาติ, รางวัลฟูกูโอกะ และรางวัลศรีบูรพา อดีตศาตราจารย์ประจำภาควิชาประวัติศาสตร์ คณะมนุษยศาสตร์ มหาวิทยาลัยเชียงใหม่
ประวัติ

ศาสตรา​จารย์ ดร.นิธิ เอียวศรีวงศ์ เกิดเมื่อวันที่ 23 พฤษภาคม พ.ศ. 2483 ย่านทรงวาด กรุงเทพมหานคร ในครอบครัวคนไทยเชื้อสายจีนที่มีฐานะ จบการศึกษาระดับมัธยมศึกษาที่โรงเรียนอัสสัมชัญศรีราชา และสำเร็จการศึกษาระดับปริญญาตรีและปริญญาโท สาขาวิชาประวัติศาสตร์ จากคณะอักษรศาสตร์ จุฬาลงกรณ์มหาวิทยาลัย
หลังจบการศึกษาปริญญาตรี นิธิได้เข้าเป็นครูที่โรงเรียนวชิราวุธวิทยาลัย ก่อนจะศึกษาต่อระดับปริญญาโทด้านประวัติศาสตร์ที่คณะอักษรศาสตร์ จุฬาลงกรณ์มหาวิทยาลัย และสำเร็จการศึกษาในปี พ.ศ. 2509 จากนั้นเข้ารับราชการในตำแหน่งอาจารย์ประจำภาควิชาประวัติศาสตร์ คณะมนุษยศาสตร์ มหาวิทยาลัยเชียงใหม่ และลาศึกษาต่อในระดับปริญญาเอกด้านประวัติศาสตร์ ณ มหาวิทยาลัยมิชิแกน สหรัฐอเมริกา จนสำเร็จการศึกษาในปี พ.ศ. 2519 และกลับเข้ารับราชการตามเดิม โดยรับตำแหน่งกรรมการบริหารหลักสูตรบัณฑิตศึกษา สาขาประวัติศาสตร์ มหาวิทยาลัยเชียงใหม่ อีกตำแหน่งหนึ่ง
ในปี พ.ศ. 2555 นิธิได้รับปริญญารัฐศาสตรดุษฎีบัณฑิตกิตติมศักดิ์จาก มหาวิทยาลัยธรรมศาสตร์
ศ.ดร.นิธิ เกษียณตามอายุราชการใน พ.ศ. 2543 หลังจากสิ้นภาระการสอนในระบบมหาวิทยาลัยปกติ เขายังคงเป็นผู้มีส่วนสำคัญในการแสดงความคิดสู่สังคมผ่านมหาวิทยาลัยเที่ยงคืน ซึ่งได้บุกเบิกมาตั้งแต่ปี 2541 และผ่านรูปแบบบทความทางหนังสือพิมพ์ นิตยสารอยู่เป็นประจำ ในการออกเสียงประชามติรับร่างรัฐธรรมนูญแห่งราชอาณาจักรไทย พุทธศักราช 2550 นิธิยังเป็นผู้หนึ่งที่ไม่เห็นด้วยกับร่างรัฐธรรมนูญฉบับดังกล่าว
ศ.ดร.นิธิ เอียวศรีวงศ์ ถึงแก่อนิจกรรมด้วยโรคมะเร็งปอด เมื่อวันที่ 7 สิงหาคม พ.ศ. 2566 เวลา 11:47 น. ที่โรงพยาบาลมหาราชนครเชียงใหม่ สิริรวมอายุ 83 ปี ทั้งนี้ ได้บริจาคร่างกายให้โรงพยาบาลดังกล่าวด้วย
การทำงานในคณะกรรมการปฏิรูปประเทศ

นิธิ ได้เข้ามารับหน้าที่เป็นคณะกรรมการปฏิรูปประเทศ ภายหลังการชุมนุมของกลุ่มแนวร่วมประชาธิปไตยต่อต้านเผด็จการแห่งชาติยุติลง ในช่วงเดือนกรกฎาคม พ.ศ. 2553 โดยทำหน้าที่ยกร่างแผนปฏิบัติการที่สามารถนำไปปฏิบัติแก้ไขปัญหาความอยุติธรรมและความเหลื่อมล้ำที่เกิดขึ้น ซึ่งคณะกรรมการดังกล่าวประกอบด้วยคณะกรรมการ จำนวน 19 คน ทำงานคู่ขนานไปกับคณะกรรมการสมัชชาปฏิรูปประเทศ
ผลงาน > หนังสือ

อิสลามสมัยแรก (2511)
ประวัติศาสตร์นิพนธ์ตะวันตก (2521)
การเมืองไทยสมัยพระนารายณ์ (2523)
ประวัติศาสตร์รัตนโกสินทร์ในพระราชพงศาวดารอยุธยา (2523)
วัฒนธรรมกระฎุมพีกับวรรณกรรมต้นรัตนโกสินทร์  (2525)
หลักฐานประวัติศาสตร์ในประเทศไทย (2521) / นิธิ เอียวศรีวงศ์ และอาคม พัฒิยะ (2525)
ปากไก่และใบเรือ : รวมความเรียงว่าด้วยวรรณกรรม และประวัติศาสตร์ต้นรัตนโกสินทร์ (2527)
ศรีรามเทพนคร : รวมความเรียงว่าด้วยประวัติศาสตร์อยุธยาตอนต้น / อาคม พัฒิยะ และนิธิ เอียวศรีวงศ์ (2527)
สุนทรภู่ : มหากวีกระฎุมพี (2528)
การเมืองไทยสมัยพระเจ้ากรุงธนบุรี (2529)
สุนทรภู่ดูโลกและสังคม / นิธิ เอียวศรีวงศ์ และสมบัติ จันทรวงศ์ (2529)
เกียวโต ใต้ชะเงื้อมดอยสุเทพ (2532)
ท่องเที่ยวบุญบั้งไฟในอีสาน : บุญบั้งไฟต้องรับใช้ชาวยโสธรไม่ใช่ชาวยโสธรรับใช้บุญบั้งไฟ (2536)
ลัทธิพิธีเสด็จพ่อ ร.5 (2536)
วีรบุรุษในวัฒนธรรมไทย (2536)
สภาพเศรษฐกิจสังคมไทยยุคใหม่ : จริยธรรมในการศึกษาสำหรับอนาคต (2536)
สองหน้าสังคมไทย : บทวิพากษ์โครงสร้างอารยธรรมไทย (2539)
การปฏิรูปพระพุทธศาสนาในประเทศไทย (2543)
ผลงาน > รวมบทความ

เชิงอรรถสังคมไทยในสายตานักวิเคราะห์ (2532)
กรุงแตก, พระเจ้าตากฯ และประวัติศาสตร์ไทย : ว่าด้วยประวัติศาสตร์และประวัติศาสตร์นิพนธ์ (2538)
โขน, คาราบาว, น้ำเน่า และหนังไทย : ว่าด้วยเพลง ภาษาและนานามหรสพ (2538)
ชาติไทย เมืองไทย แบบเรียนและอนุสาวรีย์ : ว่าด้วยวัฒนธรรม, รัฐ และรูปการจิตสำนึก (2538)
ผ้าขาวม้า ผ้าซิ่น กางเกงใน และฯลฯ : ว่าด้วยประเพณี ความเปลี่ยนแปลง และเรื่องสรรพสาระ (2538)
สังคมไทยในกระแสการเปลี่ยนแปลง (2539)
ยุคสมัยไม่เชื่ออย่าลบหลู่ (2541)
วัฒนธรรมความจน (2541)
เก็บที่โล่งแก่รากหญ้า : คัดสรรข้อเขียน 1 ทศวรรษว่าด้วยทรัพยากรดิน น้ำ ป่า และอื่นๆ (2543)
คนจนกับนโยบายการทำให้จนของรัฐ : รวมบทความนิธิ เอียวศรีวงศ์ (2543)
พุทธศาสนาในความเปลี่ยนแปลงของสังคมไทย (2543)
ก่อนยุคพระศรีอาริย์ ว่าด้วย ศาสนา ความเชื่อ และศีลธรรม (2545)
คำมีคม : ว่าด้วยภาษา วัฒนธรรมและอำนาจ (2545)
ว่าด้วย "การเมือง" ของประวัติศาสตร์และความทรงจำ (2545)
ว่าด้วย "เพศ" ความคิด ตัวตน และอคติทางเพศ ผู้หญิง เกย์ เพศศึกษา และกามารมณ์ (2545)
(ต่าง) คิดในคอก (ตน) ว่าด้วยวัฒนธรรมและวิธีคิด (2546)
นอกรั้วโรงเรียน (2546)
ไฮเทคาถาปาฏิหาริย์ ว่าด้วยวิทยาศาสตร์และเทคโนโลยีในสังคมไทย (2546)
บริโภค/โพสต์โมเดิร์น (2547)
อ่านวัฒนธรรมการเมืองไทย (2547)
ความยุ่งของการอยู่ (2548)
ประวัติศาสตร์ ชาติ ปัญญาชน (2548)
วัฒนธรรมคนอย่างทักษิณ (2549)
รากหญ้าสร้างบ้าน ชนชั้นกลางสร้างเมือง (2552)
ความไม่ไทยของคนไทย (2559)
ผลงาน > วิทยานิพนธ์

การปราบฮ่อและการเสียดินแดน พ.ศ. 2431 (Suppression of the Haw uprisings and loss of Thai territories in 1888) (วิทยานิพนธ์ (อ.ม.) จุฬาลงกรณ์มหาวิทยาลัย, 2509)
Fiction as history : a study of pre-war Indonesian novels and novelists (1920-1942) (Thesis (Ph.D.) University of Michigan, 1976) (2519)
ผลงาน > หนังสือแปล

ประวัติศาสตร์เยอรมัน (2511) / ฮูแบร์ตุส เลอเวนสไตน์ เขียน; นิธิ เอียวศรีวงศ์, แปล
พุทธศาสนา : สาระและพัฒนาการ (2514) (Buddhism, its essence and development, by Edward Conze)
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2546 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2534 –  เหรียญจักรพรรดิมาลา (ร.จ.พ.)
แหล่งข้อมูลอื่น > เว็บไซต์

รวมบทความนิธิ เอียวศรีวงศ์ เก็บถาวร 2010-06-11 ที่ เวย์แบ็กแมชชีน (ถึงปี 2551)
วิหคหลงลม

| วิหคหลงลม |
| --- | --- |
ประเภท: ละครโทรทัศน์
สร้างโดย: พ.ศ. 2561 ดาราวิดีโอ
เขียนโดย: บทประพันธ์ : สุริยาทิศ   บทโทรทัศน์ : พ.ศ. 2561 เริงฤทัย
กำกับโดย: พ.ศ. 2561   แดง บูรพา
แสดงนำ: พ.ศ. 2561 เคลลี่ ธนะพัฒน์ กิตตน์ก้อง ขำกฤษ แซมมี่ เคาวเวลล์ อานัส ฬาพานิช
ผู้ประพันธ์ดนตรีแก่นเรื่อง: พ.ศ. 2561 
ดนตรีแก่นเรื่องเปิด: พ.ศ. 2561 คืนและวัน - แซมมี่ เคาวเวลล์
ดนตรีแก่นเรื่องปิด: พ.ศ. 2561 คืนและวัน - เอินเอิน ชลภัทร (เอินเอิน The Voice 6)
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: พ.ศ. 2561 15 ตอน
การผลิต
ผู้อำนวยการผลิต: พ.ศ. 2561 
สถานที่ถ่ายทำ:  ไทย
ความยาวตอน: พ.ศ. 2561 125 นาที
ออกอากาศ
เครือข่าย: พ.ศ. 2561 สถานีโทรทัศน์สีกองทัพบกช่อง 7
ออกอากาศ: พ.ศ. 2561 17 กุมภาพันธ์ พ.ศ. 2561 - 23 มีนาคม พ.ศ. 2561
วิหคหลงลม เป็นละครโทรทัศน์ไทยที่ออกอากาศครั้งแรกในปี พ.ศ. 2561 บทประพันธ์ของ สุริยาทิศ บทโทรทัศน์โดย เริงฤทัย กำกับการแสดงโดย แดง บูรพา นำแสดงโดย แซมมี่ เคาวเวลล์ , เคลลี่ ธนะพัฒน์ , กิตตน์ก้อง ขำกฤษ , อานัส ฬาพานิช สร้างโดย บริษัท ดาราวิดีโอ จำกัด ออกอากาศทุกวันศุกร์ เวลา 20:45 - 22:50 น. และวันเสาร์ - วันอาทิตย์ เวลา 20:30 - 22:35 น. เริ่มออกอากาศตอนแรกวันที่ 17 กุมภาพันธ์ พ.ศ. 2561 ต่อจากละครเรื่องคุณชายไก่โต้ง
เรื่องย่อ

เรื่องราวของ ภุมวารี พรรณภิรมย์ (ผึ้ง) ลูกสาวมหาเศรษฐีชื่อดัง ที่กิตติศัพท์และวีรกรรมเป็นที่โจษขานกันทั่ว และ นวล เนื้อทอง หญิงสาวที่มีรูปกายเป็นทรัพย์ แต่ทว่ากลับอับโชควาสนา ทั้งสองคือความแตกต่าง คือเส้นทางชีวิตที่ไม่มีวันโคจรมาบรรจบกันได้ แต่สิ่งหนึ่งที่เหมือนจนน่าตกใจคือ รูปร่างหน้าตาซึ่งดูราวกับออกมาจากพิมพ์เดียวกัน อันเป็นเหตุของเรื่องไม่คาดฝันที่เบี่ยงเบนเข็มทิศชีวิตให้หักเห เมื่อ ภุมวารี คิดบินหนีจากรังไปพำนักกับชายหนุ่มที่ตนรัก และวางแผนพราก นวล จากอ้อมอกของจักร ให้มาเข้าพิธีสมรสกับหม่อมราชวงศ์ภักดีนพดล ชายหนุ่มที่บิดาเห็นเหมาะเห็นควรแทนตน โดยหารู้ไม่ว่านั้นเป็นกระแสลมลวง ที่ทำให้เธอบินหลงทิศจะชักนำไปสู่ชะตาชีวิตอันชวนสังเวช และก่อให้เกิดโศกนาฏกรรมกับอีกหลายคนที่ถูกกระแสลมร้ายพัดผ่าน แต่ไม่ควรคิดหวังจะให้อภัย
นักแสดง

| ปี | พ> ศ. 2561 |
| --- | --- |
ออกอากาศ: ช่อง 7 เอชดี
ผู้สร้าง: ดาราวิดีโอ
บทการแสดง: เริงฤทัย
กำกับการแสดงโดย: แดง บูรพา
ตัวละคร: นักแสดงหลัก

หม่อมราชวงศ์ภักดีนพดล เทวฉัตร / คุณชายใหญ่: เคลลี่ ธนะพัฒน์
หม่อมหลวงภาสกร อภัยรัตน์ (ภาส): กิตตน์ก้อง ขำกฤษ
ภุมวารี พรรณภิรมย์ (ผึ้ง): แซมมี่ เคาวเวลล์
นวล เนื้อทอง: แซมมี่ เคาวเวลล์
จักร เนื้อทอง: อานัส ฬาพานิช
ตัวละคร: นักเเสดงสมทบ

หม่อมราชวงศ์หญิงภรณ์ภิรมย์ เทวฉัตร / คุณหญิงเล็ก: สิรินทร์ ก่อเกียรติ
ภัทรยศ อลงกรณ์: ธีร์ วณิชนันทธาดา
ดาริกา ลี้สกุลธรรม (ดาว): กัญญกร พินิจ
ขวัญเรือน: กรรณาภรณ์ พวงทอง
สวาท พรรณภิรมย์: นุศรา ประวันณา
เกรียงไกร พรรณภิรมย์: ชัยรัตน์ จิตรธรรม
หม่อมเจ้าภานุดิษฐ์ เทวฉัตร: เฉลิมพร พุ่มพันธ์วงศ์
หม่อมหลวงภานุโรจน์ อภัยรัตน์: พีรพล เพิ่มเพ็ชร
เพียงธาร: ดวงหทัย นพฤทธิ์
หม่อมราชวงศ์ทินกร อภัยรัตน์: ศตวรรษ ดุลยวิจิตร
ชาติ: โอภาภูมิ ชิดาพัณณ์
มิ่ง: ประสบลาภ กิตติถนอม
เสือเมฆ: ไชย ขุนศรีรักษา
เอื้อย: พิมพ์ศิริ คชหิรัญ
ขิม: ชนิดา สุภาพันธ์
เฟื้อ: ชลมารด ธ เชียงทอง
เจ้าสัว: กัณพล ปรีดามาโนช
ดารา: นิตยา ปานะถึก
ยุทธ: สมิท ธนโชติ
รุจน์: วรพรต ชะเอม
กำนันโต: เวนย์ ฟอลโคเนอร์
กลอย: ธนภัทร ดิษฐ์ไชยวงษ์
จวน: วีระ อินทรโสภา
พัน: วรพงศ์ ปิ่นแก้ว
หม่อมราชวงศ์หญิงจุลาประภา / หญิงตุ้ม: ด.ญ.เจนน่า จิรดา โมแรน
ตัวละคร: นักแสดงรับเชิญ
หม่อมย่า: วิไลลักษณ์ ไวงาน
จัน: วรารัตน์ เทพโสธร
เทพ: พบศิลป์ โตสกุล
แหล่งข้อมูลอื่น

เรื่องย่อละครวิหคหลงลม | ช่อง 7
เรื่องย่อละครวิหคหลงลม | Bugaboo.TV
วิหคหลงลม (2018) ที่สยามโซน
อนันต์ ฉายแสง

| ด> ต. อนันต์ ฉายแสงม.ป.ช., ม.ว.ม. |
| --- | --- |


รัฐมนตรีช่วยว่าการกระทรวงคมนาคม
ดำรงตำแหน่ง 15 มีนาคม พ.ศ. 2518 – 8 มกราคม พ.ศ. 2519
นายกรัฐมนตรี: หม่อมราชวงศ์คึกฤทธิ์ ปราโมช
รัฐมนตรีช่วยว่าการกระทรวงสาธารณสุข
ดำรงตำแหน่ง 8 มกราคม – 11 กุมภาพันธ์ พ.ศ. 2519
นายกรัฐมนตรี: หม่อมราชวงศ์คึกฤทธิ์ ปราโมช
รัฐมนตรีช่วยว่าการกระทรวงอุตสาหกรรม
ดำรงตำแหน่ง 15 มกราคม – 5 สิงหาคม พ.ศ. 2529
นายกรัฐมนตรี: เปรม ติณสูลานนท์
 
ข้อมูลส่วนบุคคล
เกิด: 20 มกราคม พ.ศ. 2471 อำเภอบางปะกง จังหวัดฉะเชิงเทรา
เสียชีวิต: 23 พฤศจิกายน พ.ศ. 2566 (95 ปี) อำเภอบางปะกง จังหวัดฉะเชิงเทรา
คู่สมรส: นางเฉลียว ฉายแสง

ดาบตำรวจ อนันต์ ฉายแสง (20 มกราคม พ.ศ. 2471 – 23 พฤศจิกายน พ.ศ. 2566) อดีตรัฐมนตรีช่วยว่าการกระทรวงคมนาคม และกระทรวงสาธารณสุข อดีตรัฐมนตรีช่วยว่าการกระทรวงอุตสาหกรรม และ อดีตสมาชิกสภาผู้แทนราษฎรจังหวัดฉะเชิงเทรา 4 สมัย
ประวัติ

ดาบตำรวจ อนันต์ ฉายแสง เกิดเมื่อวันที่ 20 มกราคม พ.ศ. 2471 (นับแบบใหม่) เป็นบุตรของนายสุข กับนางแฟ้ง ฉายแสง  สมรสกับนางเฉลียว ฉายแสง มีบุตร-ธิดา 4 คน คือ นายจาตุรนต์ ฉายแสง นายกลยุทธ ฉายแสง อดีตนายกเทศมนตรีเมืองฉะเชิงเทรา นายวุฒิพงศ์ ฉายแสง และ นางฐิติมา ฉายแสง
ดาบตำรวจ อนันต์ ฉายแสง ถึงแก่อนิจกรรมด้วยโรคชรา เมื่อวันที่ 23 พฤศจิกายน พ.ศ. 2566 สิริอายุรวม 95 ปีวันที่ 30 มีนาคม พ.ศ. 2567 ดร.ทักษิณ ชินวัตร อดีตนายกรัฐมนตรีเป็นประธานในพิธีพระราชทานเพลิงศพ ณ เมรุวัดเทพนิมิตร ตำบลหน้าเมือง อำเภอเมืองฉะเชิงเทรา มีผู้เข้าร่วมพิธีอาทิ สมชาย วงศ์สวัสดิ์ อดีตนายกรัฐมนตรี อุทัย พิมพ์ใจชน อดีตประธานรัฐสภา
งานการเมือง

ดาบตำรวจ อนันต์ เคยเป็นข้าราชการตำรวจมาก่อน โดยเป็นตำรวจชั้นประทวนก่อนที่จะเข้าสู่วงการการเมืองด้วยการเป็นสมาชิกสภาเทศบาลเมืองฉะเชิงเทรา เมื่อปี พ.ศ. 2501 และเป็นเทศมนตรี เมื่อปี พ.ศ. 2502 ถึง พ.ศ. 2510
ต่อมาได้รับเลือกตั้งเป็นสมาชิกสภาผู้แทนราษฎรจังหวัดฉะเชิงเทรา ครั้งแรก ในการเลือกตั้ง พ.ศ. 2512 และได้รับเลือกเรื่อยมา จนถึง พ.ศ. 2544 รวม 4 สมัย  เขาเคยเป็นรองเลขาธิการพรรคสันติชน ในปี พ.ศ. 2517 และเป็นรองหัวหน้าพรรคประชาชน ในปี พ.ศ. 2531
อนันต์ ได้รับโปรดเกล้าฯ แต่งตั้งให้เป็น รัฐมนตรีช่วยว่าการกระทรวงคมนาคม เมื่อ พ.ศ. 2518 ในรัฐบาลหม่อมราชวงศ์คึกฤทธิ์ ปราโมช (ครม.36) ต่อมาถูกปรับไปดำรงตำแหน่งรัฐมนตรีช่วยว่าการกระทรวงสาธารณสุข และเป็นรัฐมนตรีช่วยว่าการกระทรวงอุตสาหกรรม เมื่อ พ.ศ. 2528 ในรัฐบาลพลเอกเปรม ติณสูลานนท์ (ครม.43)
งานการเมือง > สมาชิกสภาผู้แทนราษฎร

ดาบตำรวจ อนันต์ ฉายแสง ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดฉะเชิงเทรา สังกัดพรรคอิสระ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดฉะเชิงเทรา สังกัดพรรคสันติชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดฉะเชิงเทรา สังกัดพรรคก้าวหน้า (พ.ศ. 2526)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดฉะเชิงเทรา สังกัดพรรคไทยรักไทย
เครื่องราชอิสริยาภรณ์

พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2528 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
รถยนต์ไฟฟ้าแบตเตอรี่

รถยนต์ไฟฟ้าแบบใช้แบตเตอรี่ (อังกฤษ: Battery electric vehicle) (BEV) หรือ รถยนต์ไฟฟ้าบริสุทธิ์ (pure electric vehicle) หรือ รถยนต์ไฟฟ้าอย่างเดียว (only-electric vehicle) หรือรถยนต์ไฟฟ้าทั้งหมด (all-electric vehicle) เป็นรถยนต์ไฟฟ้าประเภทหนึ่งที่ใช้พลังงานเคมีที่เก็บไว้ในชุดแบตเตอรี่แบบชาร์จไฟได้โดยไม่มีแหล่งที่มาของแรงขับสำรอง (เช่น เซลล์เชื้อเพลิงไฮโดรเจน, เครื่องยนต์สันดาปภายใน ฯลฯ ) BEV ใช้มอเตอร์ไฟฟ้าและตัวควบคุมมอเตอร์แทนเครื่องยนต์สันดาปภายใน (ICEs) ในการขับเคลื่อน มันได้รับพลังงานทั้งหมดจากชุดแบตเตอรี่จึงไม่มีเครื่องยนต์สันดาปภายใน เซลล์เชื้อเพลิงหรือถังเชื้อเพลิง BEV ยังรวมถึงที่ไม่ได้จำกัดเฉพาะ  - รถจักรยานยนต์ จักรยาน สกูตเตอร์ สเก็ตบอร์ด รถราง เรือบรรทุกสินค้า รถยก รถบัส รถบรรทุก และรถยนต์
ในปี พ.ศ. 2559 มีการใช้จักรยานไฟฟ้า 210 ล้านคันทั่วโลกต่อวัน  ยอดขายสะสมทั่วโลกของรถยนต์ไฟฟ้าบริสุทธิ์สำหรับงานเบาที่ใช้งานบนทางหลวงได้ทะลุ 1 ล้านคันในเดือนกันยายน พ.ศ. 2559  ณ สิ้นปี พ.ศ. 2562 รถยนต์ไฟฟ้าทุกประเภทบนทางหลวงที่ขายดีที่สุดในประวัติศาสตร์ของโลกคือ Nissan Leaf ที่มียอดขายทั่วโลก 450,000 คันตามมาด้วย Tesla Model 3 ที่มียอดขาย 448,634
โรงเรียนจักราชวิทยา

| โรงเรียนจักราชวิทยา |
| --- | --- |
Chakkarat Wittaya School
ที่ตั้ง
เลขที่ 28 หมู่ 4 ถนนเทศบาล 9 ตำบลจักราช อำเภอจักราช   จังหวัดนครราชสีมา 30230 
ข้อมูล
ชื่ออื่น: จ.ว. / C.R.W.
ประเภท: โรงเรียนมัธยมศึกษาขนาดใหญ่ ประเภทสหศึกษา
เขตการศึกษา: สำนักงานเขตพื้นที่การศึกษามัธยมศึกษาเขต 31 กระทรวงศึกษาธิการ
จำนวนนักเรียน: 2557 คน  (ข้อมูล ณ วันที่ 10 มิถุนายน 2565)
ภาษาที่ใช้เป็นสื่อการสอน: ภาษาที่มีการเรียนการสอนภายในโรงเรียน  ภาษาไทย  ภาษาอังกฤษ  ภาษาจีน
สี:   แดง     ขาว
คำขวัญ: มานะดี มีวินัย ใจอดทน
เพลง: มาร์ชโรงเรียนจักราชวิทยา   เพลง จ.ว.ที่รัก
เว็บไซต์: https://www.jv.ac.th/
โรงเรียนจักราชวิทยา (อักษรย่อ: จ.ว., C.R.W.) ตั้งอยู่ที่เลขที่ 28 ถนนเทศบาล 9 ตำบลจักราช อำเภอจักราช จังหวัดนครราชสีมา รหัสไปรษณีย์ 30230 สังกัดสำนักงานเขตพื้นที่การศึกษามัธยมศึกษา เขต 31 กลุ่มโรงเรียนราชสีมาวิทยาลัย สำนักงานคณะกรรมการการศึกษาขั้นพื้นฐาน เปิดสอนระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 โรงเรียนมีเนื้อที่ 44 ไร่ 1 งาน 17 ตารางวา เขตพื้นที่บริการ ประกอบด้วย 98 หมู่บ้าน 8 ตำบล ได้แก่ ตำบลจักราช ตำบลหนองขาม ตำบลคลองเมือง ตำบลสีสุก ตำบลทองหลาง ตำบลหนองพลวง ตำบลศรีละกอ ตำบลหินโคน และเทศบาลจักราช
ประวัติ

โรงเรียนจักราชวิทยา ได้รับอนุมัติเป็นโรงเรียนมัธยมศึกษาประจำอำเภอจักราช เมื่อ 18 พฤษภาคม พ.ศ. 2513 ด้วยความริเริ่มจากความร่วมแรงร่วมใจของประชาชนชาวอำเภอจักราชและ นายสมบุญ เจริญสันธิ์ คหบดีชาวอำเภอจักราช ได้มอบที่ดินจัดตั้งโรงเรียน 25 ไร่
ปีการศึกษา 2513 เปิดรับสมัครนักเรียนจำนวน 2 ห้องเรียน จำนวน 70 คน (สหศึกษา) กรมวิสามัญศึกษา (เดิม) ได้บรรจุครูมาดำรงตำแหน่ง 3 ท่าน มีนายวิศิษฐ์ ทรายงาม มาดำรงตำแหน่งครูใหญ่ ในขณะนั้นได้อาศัยอาคารเรียนของโรงเรียนจักราชราษฎร์สามัคคี
ปีการศึกษา 2514 กรมวิสามัญศึกษาได้จัดสรรงบประมาณสร้างอาคารเรียนแบบ 212 ก 1 หลัง จำนวน 4 ห้องเรียน แล้วได้ย้ายมาเรียน ณ สถานที่ปัจจุบัน
ปีการศึกษา 2517 นายเจริญ วณิชนิกุล ได้มอบที่ดินจำนวน 18 ไร่ 43 ตารงวา ซึ่งใช้เป็นสนามกีฬาในปัจจุบัน
ปีการศึกษา 2523 โรงเรียนได้รับการพิจารณา ให้เป็นโรงเรียนผู้นำในการใช้หลักสูตรของกรมสามัญศึกษา และโรงเรียนเปิดรับนักเรียนระดับชั้นมัธยมศึกษาตอนปลาย
ปีการศึกษา 2524 โรงเรียนได้รับการคัดเลือกจากกระทรวงศึกษาธิการ ให้เป็นโรงเรียนที่ได้รับรางวัลดีเด่นพระราชทาน ระดับมัธยมศึกษาประเภทโรงเรียนขนาดกลาง เขตการศึกษา 11
วันที่ 19 ตุลาคม พ.ศ. 2531 สมเด็จพระเทพรัตนราชสุดาฯ สยามบรมราชกุมารี เสด็จเยี่ยมโรงเรียนจักราชวิทยา พร้อมเป็นองค์ประธานรับมอบทุนการศึกษาของอำเภอจักราช
ปีการศึกษา 2543 ได้รับรางวัลเสมาธรรมจักรจากสมเด็จพระเทพรัตนราชสุดาฯ สยามบรมราชกุมารีในฐานะหน่วยงานที่ทำคุณประโยชน์ต่อพระพุทธศาสนา
ปีการศึกษา 2543 ได้รับคัดเลือกให้เป็นโรงเรียนนำร่องปฏิรูปการศึกษา
ปีการศึกษา 2546 ได้รับการคัดเลือกให้เข้าร่วมโครงการ 1 อำเภอ 1 โรงเรียนในฝัน
ปีการศึกษา 2548 ได้รับการประเมินเป็นโรงเรียนต้นแบบโรงเรียนในฝัน
ปีการศึกษา 2551 โรงเรียนได้ทอดผ้าป่าการศึกษา สร้างรั้วโรงเรียน และอาคารเฉลิมพระเกียรติ 80 พรรษา
ปีการศึกษา 2553 ได้รับคัดเลือกเป็นโรงเรียนมาตรฐานสากล World Class Standard School  รุ่นที่ 1 เป็น 1 ใน 369 โรงเรียนทั่วประเทศ
ปีการศึกษา 2554 โรงเรียนได้รับอนุมัติ อาคารเรียนแบบ 324 ล. (ตอกเสาเข็ม) 4 ชั้น 1 หลัง
ปีการศึกษา 2559 โรงเรียนได้ทอดผ้าป่าการศึกษา สร้างโดมอนุสรณ์ 47 ปีจักราชวิทยา
แผนการเรียนที่เปิดสอน

ชั้นมัธยมศึกษาตอนต้น
แผนการเรียนเข้มวิทยาศาสตร์-คณิตศาสตร์
แผนการเรียนวิทยาศาสตร์-คณิตศาสตร์
แผนการเรียนภาษาอังกฤษ
แผนการเรียนภาษาจีน
แผนการเรียนคอมพิวเตอร์
แผนการเรียนกีฬา
แผนการเรียนดนตรี
แผนการเรียนทั่วไป
ชั้นมัธยมศึกษาตอนปลาย
แผนการเรียนเข้มวิทยาศาสตร์-คณิตศาสตร์
แผนการเรียนวิทยาศาสตร์-คณิตศาสตร์
แผนการเรียนภาษาอังกฤษ
แผนการเรียนภาษาจีน
แผนการเรียนนักปกครอง
แผนการเรียนทั่วไป
แผนการเรียนทวิศึกษา (คอมพิวเตอร์ธุรกิจ)
อาคารเรียน

อาคาร 1 กลุ่มสาระการเรียนรู้วิทยาศาสตร์ กลุ่มสาระการเรียนรู้สุขศึกษาและพลศึกษา กลุ่มงานระบบดูแลช่วยเหลือนักเรียน (แนะแนว) ห้องเรียนศิลปะ-ดนตรีไทย ห้องประชาสัมพันธ์  กลุ่มสาระการเรียนรู้การงานอาชีพอาคารเรียน 1 โรงเรียนจักราชวิทยา
อาคาร 2 ธนาคารโรงเรียน ห้องสมุด ห้องโสตทัศนอุปกรณ์ ห้องสมุดอาเซียน กลุ่มสาระการเรียนรู้สังคมศึกษา ศาสนา และวัฒนธรรม  ห้องเรียนสุขศึกษา ห้องพยาบาล หมายเหตุ ขณะนี้งดใช้อาคารเนื่องจากจะดำเนินการรื้อถอนอาคารในปี พ.ศ. 2563 อาคารเรียน 2 โรงเรียนจักราชวิทยา
อาคาร 3 กลุ่มสาระการเรียนรู้คณิตศาสตร์ กลุ่มสาระการเรียนรู้ภาษาต่างประเทศ
อาคาร 4 กลุ่มสาระการเรียนรู้ภาษาไทย กลุ่มสาระการเรียนรู้การงานอาชีพ(คอมพิวเตอร์) ห้องเรียนเข้มวิทยาศาสตร์-คณิตศาสตร์ (Intensive Science Math Program : ISMP) กลุ่มงานวิชาการ กลุ่มงานบริหารงานบุคคล กลุ่มงานบริหารงานทั่วไป กลุ่มงานบริหารงบประมาณ ห้องผู้อำนวยการ ห้องเรียนอัจฉริยะ (Genius Classroom) อาคารเรียน4 โรงเรียนจักราชวิทยา
โดม 47 ปี กระโดนทองอนุสรณ์ (ปัจจุบันถูกใช้เป็น โรงอาหารชั่วคราว)
หอประชุม 25 ปี อนุสรณ์
ห้องประชุม ศรีวิกรม์
หอประชุมเล็ก
อาคารปฏิบัติการดนตรี
อาคารเรียนนาฏศิลป์
อาคารคหกรรม
โดมอนุสรณ์ 42 ปี จักราชวิทยาอาคารโดมอนุสรณ์ 42 ปีจักราชวิทยา
โรงอาหาร หมายเหตุ ขณะนี้กำลังดำเนินการรื้อถอนและสร้างอาคารโรงอาหารใหม่
อาคารเกษตรกรรม
ทำเนียบผู้บริหารโรงเรียน

นับตั้งแต่ก่อตั้งโรงเรียนจนถึงปัจจุบัน โรงเรียนจักราชวิทยา มีรายนามผู้บริหารดังต่อไปนี้
| ที่ | ชื่อ | ปีที่ดำรงตำแหน่ง |
| --- | --- | --- |
| 1 | นายวิศิษฐ์ ทรายงาม | พ.ศ. 2513-2523 |
| 2 | นายศิลปสิทธิ์ ทับทิมธงไชย | พ.ศ. 2523-2532 |
| 3 | นายวิจิตร คุรุกิจกำจร | พ.ศ. 2532-2533 |
| 4 | นายโกมล ไพโรจน์ | พ.ศ. 2533-2536 |
| 5 | นายสุกิจ ชันษา | พ.ศ. 2536-2541 |
| 6 | นายถวิล บาทขุนทด | พ.ศ. 2541-2544 |
| 7 | นายโสภณ สุรโยธี | พ.ศ. 2544-2546 |
| 8 | นายวิรุฬ ประจันเขตต์ | พ.ศ. 2546-2554 |
| 9 | นายโกศล พงษ์พานิช | พ.ศ. 2554-2556 |
| 10 | นายเอกฉัตร จอดนอก | พ.ศ. 2556-2558 |
| 11 | นายโกเมศ หอยมุกข์ | พ.ศ. 2558-2560 |
| 12 | นายพงษ์มิตร สิทธินอก | พ.ศ. 2560-2562 |
| 13 | นายสุพล จอกทอง (ผู้อำนวยการโรงเรียนห้วยแถลงพิทยาคม รักษาการในตำแหน่งผู้อำนวยการโรงเรียนจักราชวิทยา(ชั่วคราว)) | พ.ศ. 2562 |
| 14 | นายนิสิทธิ์ ส่งสุข | พ.ศ. 2563-ปัจจุบัน |
โรงเรียนอื่น ๆ ในกลุ่มโรงเรียนราชสีมาวิทยาลัย

โรงเรียนราชสีมาวิทยาลัย อำเภอเมืองนครราชสีมา
โรงเรียนโคราชพิทยาคม อำเภอเมืองนครราชสีมา
โรงเรียนห้วยแถลงพิทยาคม อำเภอห้วยแถลง
โรงเรียนเมืองพลับพลาพิทยาคม อำเภอห้วยแถลง
โรงเรียนโนนสูงศรีธานี อำเภอโนนสูง
โรงเรียนธารปราสาทเพชรวิทยา อำเภอโนนสูง
โรงเรียนศรีสุขวิทยา อำเภอโนนสูง
โรงเรียนโชคชัยสามัคคี อำเภอโชคชัย
โรงเรียนท่าช้างราษฎร์บำรุง อำเภอเฉลิมพระเกียรติ